นายกฯ นำ ครม.พร้อมคู่สมรส ร่วมกิจกรรมจิตอาสา ปันสุข ปลูกรัก
เมื่อเวลา 09.30 น. วันที่ 11 ส.ค. ที่สถานสงเคราะห์เด็กชายบ้านปากเกร็ด อ.ปากเกร็ด จ.นนทบุรี พล.อ.ประยุทธ์จันทร์โอชา นายกรัฐมนตรี และ รมว.กลาโหม เป็นประธานเปิดกิจกรรมจิตอาสา ปันสุข ปลูกรัก เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 ส.ค. 2563 เพื่อปลูกฝังการทำความดี มีจิตอาสาให้เด็กในสถานสงเคราะห์ โดยมีคณะรัฐมนตรี (ครม.) และคู่สมรส เด็กๆ ในสถานสงเคราะห์ และนิสิตนักศึกษามหาวิทยาลัยเกษตรศาสตร์ ร่วมกิจกรรม โดยทันทีที่มาถึง เด็กๆ ในสถานสงเคราะห์ได้ร้องเพลง คิดดีทำดี ประกอบดนตรี ต้อนรับนายกรัฐมนตรีโอกาสนี้ นายกฯ ได้ร่วมปรบมือประกอบจังหวะ จากนั้นนายกฯ ขอเพลงสนุกๆ เพื่อให้เด็กได้เต้น ในเพลง ปูไข่ไก่หลง ของศิลปินจักรพันธ์ ครบุรีธีรโชติ โอกาสนี้นายกฯ ได้เน้นย้ำกับ นายจุติ ไกรฤกษ์ รมว.พัฒนาสังคมและความมั่นคงของมนุษย์ ในเรื่องการฝึกอาชีพให้กับเด็กๆ และเมื่อเรียนจบก็ต้องมีงานทำรองรับ ขณะเดียวกันก็จะให้ทหารเข้ามาช่วยซ่อมแซมอาคารที่ทรุดโทรมให้จากนั้น นายกฯ นำผู้ร่วมพิธีกล่าวถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 ส.ค. 2563 ว่า รัฐบาลและเอกชนได้น้อมนำแนวทางจิตอาสาพระราชทาน เราทำความดี เพื่อชาติ ศาสน์ กษัตริย์ เพื่อจัดกิจกรรมจิตอาสา ปันสุข ปลูกรัก เพื่อให้ทุกคนได้ร่วมกันทำประโยชน์สาธารณะ ร่วมกันทำความดี ช่วยเหลือแบ่งปันแก่ประชาชนกลุ่มเปราะบาง ซึ่งเป็นการสนองพระราชปณิธานและแสดงความสำนึกในพระมหากรุณาธิคุณอันหาที่สุดไม่ได้ ที่ทรงมีพระเมตตา ห่วงใยราษฎรมาตลอดระยะเวลายาวนาน ทรงปฏิบัติพระราชกรณียกิจเพื่อประชาชนทุกหมู่เหล่าจากนั้น นายกฯ และ ครม. มอบถุงปันสุขให้กับเด็กๆ และได้ร่วมรับฟังแบบจำลองคลินิกแม่เลี้ยงเดี่ยว ร่วมกันปล่อยปลา และปลูกพืชผักสวนครัวภายในสถานสงเคราะห์เด็กชายบ้านปากเกร็ด โดยนายกฯ ได้ร่วมปลูกต้นขมิ้นชัน แล้วนายกฯ และคณะร่วมเลี้ยงอาหารกลางวัน พร้อมรับประทานร่วมกับเด็กๆ 
นายกฯ นำ ครม.พร้อมคู่สมรส ร่วมกิจกรรมจิตอาสา ปันสุข ปลูกรัก กับเด็กสถานสงเคราะห์เด็กชายบ้านปากเกร็ด เนื่องในโอกาสวันเฉลิมพระชนมพรรษา 12 ส.ค.
ประยุทธ์ จันทร์โอชา,นำครม.พร้อมคู่สมรส,ปันสุข ปลูกรัก,สถานสงเคราะห์เด็กชายบ้านปากเกร็ด,นนทบุรี,วันเฉลิมพระชนมพรรษา 12 ส.ค.,คิดดีทำดี,ข่าวทั่วไป